શહેરી વિસ્તારોમાં બગીચાઓ સિનિયર સિટીઝન અને બાળકો માટે સમય પસાર કરવાનું અગત્યનું સ્થળ છે. સ્વચ્છ ભારતના નારા છતા ગાર્ડનમાં જ ટોઈલેટની સગવડ ન હોવાને કારણે બગીચાઓ એટલી હદે ગંધાવા માંડ્યા છે કે અમુક જગ્યાએ તો શ્વાસ લેવાનું પણ મુશ્કેલ બની જાય છે. ટોઈલેટને કારણે ગાર્ડનની મુલાકાતે આવનારા લોકોએ કમને પણ જાહેરમાં પેશાબ કરવા જવુ પડે છે, તેમની પાસે કોઈ અન્ય વિકલ્પ બચતો નથી. આ કારણે સેટેલાઈટ, વસ્ત્રાપુર, જોધપુર અને આનંદનગર વિસ્તારના અનેક બગીચાઓ ગંદકીનું કેન્દ્ર બની ગયા છે.